Turkio: turka instruisto arestita, torturita, mortigita kaj finfine senkulpigita
#000001
Laŭ la NRO Stockholm Center for Freedom, la instruisto Gökhan Açıkkollu, arestita en Turkio post la puĉprovo de 2016, kaj kiu mortis en malliberejo, estis finfine senkulpigita kaj eĉ «reenpostenigita» ĉe sia laboro.
#000002
Dek ok monatojn post lia arestado, la instruisto Gökhan Açıkkollu estis senkulpigita. Li eĉ estis «reenpostenigita» ĉe lia laboro, danke al la decido n° E.2561776 de la 7a de februaro, fare de la turka ministro pri Edukado.
#000004
Sed tiu malfrua decido plu restos simbola, ĉar la viro neniam eliris vivanta el sia karcero.
#000005
Arestita la 24an de julio 2016 post la puĉprovo, li estis akuzata pri komploto kaj terorismo. Laŭ la NRO, li estis torturita fizike kaj psikologie dum lia enkarcerigo: draŝita, vangofrapita, batita ĉe la torako... Laŭ Şebnem Korur Fincancı, prezidento de la "Turka fondaĵo por la homaj rajtoj" (TİHV), la instruisto fine kolapsis en sia ĉelo post «infarkto kaŭzita de la suferitaj torturoj», .
#000006
En Turkio, pli ol 50 000 personoj, inter kiuj funkciuloj kaj membroj de la sekurecaj fortoj estis malliberigitaj de post la puĉprovo de 2016. Pli ol 150 000 aliaj estis maldungitaj aŭ eksigitaj el sia laboro.
#000009